wickkiey/tamil-wikipedia-chunked huggingface dataset:
# சக்தி (2011 திரைப்படம்)

## கதை

ஐஸ்வர்யா (இலியானா) மத்திய அமைச்சர் மகாதேவராயாவின் (பிரபு கணேசன்) மகளாவார். ஐஸ்வர்யா நண்பர்களுடன் பயணம் மேற்கோள்ள தந்தையிடம் ஓப்புதல் கேட்கும்போது அவர் பாதுகாப்பு காரணங்களால், அனுமதிப்பதில்லை என்பதால், அவர் தன் தந்தைக்குக் தெரியாமலேயே பயணம் செல்கிறார். பயணத்தின்போது அவர் ஒரு வழிகாட்டியான, சக்தியை (ஜூனியர் என்.டி.ஆர்) சந்திக்கிறார். சக்தியின் வழிகாட்டுதலில் அவர் பல இடங்களுக்கு ஒரு பயணம் மேற்கொள்கிறார். சக்தியும் இதைப் பயன்படுத்திக்கொண்டு ஐஸ்வர்யாவிடம் பணம் சம்பாதிக்கிறார். ஒரு ஆபத்தில் இருந்து ஐஸ்ர்யாவை சக்கி காப்பாற்றுகிறார். இதனால் அவள் அவனை விரும்பத்தொடங்குகிறாள். இந்நிலையில் ஐஸ்வர்யாவை தேடிவரும் சிலர் இறுதியாக அவளை அரித்துவாரில் கண்டுபிடித்து, அவளைக் காயப்படுத்தி, சக்தியைக் கொல்ல முயலுகிறார்கள். சக்தியால் அவர்களின் திட்டம் தோல்வியடைகிறது. ஐஸ்வர்யா தனது தந்தையிடம் திரும்பிச் செல்கையில், அவளை மன்னிக்கிறார், தங்கள் வசமுள்ள புனித வைரமுடைய பெட்டியை எடுத்தாயா என்று கேட்கிறார். அதற்கு எதிர்துதப் பேசும் ஐஸ்வர்யாவை தன் மகளான உன்னைவிட அந்தக் கல் மிக முக்கியமானது என்று கடிந்துகொள்கிறார். கோயிலுக்கு சென்றுன்ன ஐசுவர்யாவை உடனடியாக அந்தப் பெட்டியுடன் ஹம்பிக்கு அழைத்து வரும்படி மஹாதேவராயா ஆளனுப்புகிறார். அவர்கள் கிளம்பிச் செல்லும் வழியில் எகிப்தைச் சேர்ந்த பக்தியோ (பூஜா பேடி) மற்றும் அவள் மகன் ராக்கா போன்றோர் அடங்கிய கும்பல் பெட்டியைக் கைப்பற்ற வழிமறிக்கிறது. அவர்களிடம் இருந்து சக்கி அவரையும் பெட்டியையும் காப்பாற்றி மகாதேவராயாவிடம் அழைத்துச் செல்கிறார். மகாதேவராயாவும் சுவாமியும் (நசார்) அவரிடம், அந்தக் கல் குறிந்த பழங்கதையை வெளிப்படுத்துகின்றனர்.  
மஹாதேவராயாவின் தந்தை விஜயராயா (எஸ்.பி. பாலாசுப்ரமணியம்) ஒரு அரசர் ஆவார். அவர் கடவுளின் ஆசீர்வாதத்தால் ஒரு வைரக்கல்லை அடைகிறார், அவர் அந்தக் கல்லைத் தொட்டதும், அது பிரகாசமாக வெளிச்சத்தைப் பொழிகிறது. அது மிகவும் சக்கிவாய்ந்த கல் என்றும் இதனால் நாட்டுக்கு மிகவும் நன்மை என்றும் அறிகிறார். இந்தக் கல்லை பாதுகாக்க ருத்ரா (ஜூனியர் என்.டி.ஆர்.) என்பவரை பாதுகாவலராக அரசர் நியமிக்கிறார். அவர் அந்த்தக் கல்லின் சக்கியை அறிந்த எகிப்து அரசர் அதைக் கைப்பற்ற முயல்கிறார். அவர்களிடம் இருந்து அந்தப் புனிதக் கல்லைக் காக்க ருத்ரா தன் உயிரை அளிக்கிறார். அவரின் மகன்தான் சக்தி என மகாதேவராயா கூறுகிறார். இந்தக் கல்லை மீண்டும் கைப்பற்ற அந்த எகிப்தியர்களின் அடுத்தத் தலைமுறையும் வந்துள்ளதாக மகாதேவராயர் கூறுகிறார். அவர்களே அந்த எகிப்தைச் சேர்ந்த கொள்ளை கும்பல் எப்பதை அறிந்த சக்தி அவர்களிடம் இருந்து வைரத்தாக் காக்க போராடி அவர்களை வீழ்த்தி அவர்களிடம் அந்தப் புனிதக் கல்லைக் காப்பாற்றி அதன்வழியாக இந்தியாவையும் மற்ற உலக நாடுகளையும் காக்கின்றார்
# சக்தி (2011 திரைப்படம்)

## நடிகர்கள்

- ஜூனியர் என்டிஆர்-சக்தி ஸ்வரூப் மற்றும் ருத்ராஆகிய இரட்டை வேடங்களில்
- ஜாக்கி செராப்-ஜானகி வர்மா (ஜாக்கி) (வில்லன்)
- இலியானா டி 'குரூஸ்-ஐஸ்வர்யாமகாதேவராயா, சக்தி காதலிக்கும் பெண்
- மஞ்சரி பட்னிஸ் -கௌரி,ருத்ராவின்மனைவி
- பிரபு கணேசன்-மகாதேவராயா
- வினோத் குமார் - பிரசண்டா
- எஸ். பி. பாலசுப்பிரமணியம்-விஜயராயா
- பூஜா பேடி-பக்தோனி (வில்லி)
- நாசர்-முனிவர்
- சோனு சூத்- முக்தர் (வில்லன்)
- அலி-டாமி
- கிருஷ்ண பகவன் - தேவுடு / டேவிட்
- ரெசா அஷ்தரியன்
- சாயாஜி சிண்டே-சிவா
- பிரகதி -சிவாவின்மனைவி<
- பிரம்மானந்தம்-அவதார்
- தர்மவரப்பு சுப்பிரமணியம்-சுப்பாராவ்
- வேணு மாதவ்-சட்டிபாபு
- ம. சூ. நாராயணா-பூசாரி
- டேனியல் - ராக்கா (பக்தோனியின் மூத்த மகன்) (வில்லன்)
- வித்யூத் ஜம்வால்- (பக்தோனியின்இளைய மகன்) (வில்லன்)
# சக்தி (2011 திரைப்படம்)

## நடிகர்கள்

### வசூல்

படம் அதன் முதல் நாளில்ரூ 4.25 கோடி (பங்கு) வசூலித்து பெரும் வரவேற்பைப் பெற்றது.  வார இறுதியில் இதுரூ 10 கோடிஎன்னும் மிக நல்ல வசூலை ஈட்டியது.படமானதுஅமெரிக்காவில் மிகநல்லதுவக்கவசூலாக $ 89,571 ( ரூ 55.57 லட்சம்) 3நாட்களில்ஈட்டியது.
# சக்தி (2011 திரைப்படம்)

## இசை

படத்திற்குமணிசர்மா இசையமைத்தார்.படத்தின்பாடல்கள் 2011பெப்ரவரி 27 அன்று வெளியானது.
# எல்டஸ்ட்

**எல்டஸ்ட் (Eldest)** என்பது கிறிஸ்டோபர் பாலோனியின் மரபுவழிச் சுழற்சி தொடரில் வெளிவந்த இரண்டாவது புதினம் மற்றும் எரகன் புதினத்தின் தொடர்ச்சியாகும். 2005 ஆம் ஆண்டு ஆகத்து 23 ஆம் தேதி முதன்முதலில் தடிமனான அட்டையுடன் பதிப்பிடப்பட்டு வெளியிடப்பட்டது, மேலும் செப்டம்பர் 2006 ஆண்டில் காகிதத்தாள் அட்டையுடன் வெளியிடப்பட்டது. எல்டஸ்ட் ஒலி வடிவத்திலும் வெளியிடப்பட்டுள்ளது. மேலும் மின்னூலாகவும் வெளியிடப்பட்டுள்ளது. எரகனைப் போல எல்டஸ்ட் புதினமும் நியூயார்க் டைம்ஸின் சிறப்பாக விற்பனையாகும் புத்தகப் பட்டியலில் இடம்பிடித்தது. 2006 ஆம் ஆண்டு செப்டம்பர் 26 ஆம் தேதி எல்டஸ்டின் ஒரு மிகச் சிறந்த பதிப்பு வெளியிடப்பட்டது, இதில் புதிய தகவல்கள் மற்றும் எழுத்தாளர், வரைபடக்கலைஞர் ஆகியோர் வரைந்த படச்சித்திரங்களும் அடங்கும். எல்டஸ்டின் மற்ற பதிப்புகள் பிற மொழிகளில் மொழிபெயர்க்கப்பட்டுள்ளது.  
எல்டஸ்டின் ஆரம்பம், எரகனில் பல முக்கிய நிகழ்வுகளில் இருந்து தொடங்குகிறது. கதையின் நாயகன் எரகன் மற்றும் அவரது டிராகன் சாபிரா உடன் டிராகன் சவாரியாளராக பயிற்சி பெறுவதற்காக எரகன் இராச்சியத்திற்குப் பயணம் செய்யும் போது எதிர்கொள்ளும் தொடர்ச்சியான சாகசங்களை மையமாக கொண்டு ஒரு கதைக்களம் அமைக்கப்பட்டுள்ளது. இன்னொரு கதைக்களம் ரோரன் (எரகனின் உறவினர்) மற்றும் நாசுவதா மீது கவனம் செலுத்துகிறது. ரோரன், வார்தனில் சேருவதற்காக கார்வாஹாலில் குடியிருக்கும் மக்களை அவரின் தலைமையில் சுர்தாவுக்கு வழிநடத்துகிறார். நாசுவதா, வார்தனின் தலைவராக தனது தந்தையின் பாத்திரத்தை தான் ஏற்றுக்கொள்கிறார். எரியும் சமவெளிகளில் நடந்து முடிந்த போர்களின் முடிவில். எரகன் இன்னுமொரு டிராகன் சவாரியாளரான முர்தாக் மற்றும் அவரது டிராகன் தோரன் ஆகியோரை சந்திக்கிறார்.  
விமர்சனங்கள் த லோட் ஒவ் த ரிங்ஸ், போன்ற பழைய மற்றும் பிற படைப்புக்களுக்கு எல்டஸ்டிற்கும் இடையிலான ஒற்றுமைகளை சுட்டிக்காட்டுகின்றன, இருந்தாலும் நட்பு மற்றும் கௌரவம் போன்ற புத்தகத்தின் கருப்பொருளை புகழ்ந்துரைத்தும் உள்ளது. எல்டஸ்ட் புதினத்தின், பாணியையும் வகையையும் குறித்து பல விமர்சகர்கள் கருத்து தெரிவித்துள்ளனர். சிலர் த லோட் ஒவ் த ரிங்ஸ் போல இந்தப் புதினத்தை தழுவியும், திரைப்படம் எடுப்பதற்கு சாத்தியம் எனக் கருதினர்.
# எல்டஸ்ட்

## கதைச்சுருக்கம்

### அமைப்பு

எல்டஸ்ட், முந்தைய புதினமான எரகனில் நடக்கும் ஒரு நிகழ்விற்குப் மூன்று நாட்களுக்குப் பிறகு குள்ளர்களின் நகரமான ட்ரான்ஜிமில் உள்ள பர்தன் தூர் மலையின் உள்ளே ஆரம்பிக்கிறது. பர்தன் தூர், அலகேசியாவின் தென்கிழக்குப் பகுதியில் அமைந்திருக்கிறது. அலகேசியா, ஒரு கற்பனை கண்டம். இங்கு தான் பெரும்பாலான மரபுவழிச் சுழற்சியின் கதை நிகழ்கிறது. புதினம் முழுவதும், கதாபாத்திரங்கள் பல்வேறு இடங்களுக்குப் பயணம் செய்கின்றன: எல்லெஸ்மெரா, து வெல்டென்வார்தன் காட்டில் இருக்கும் பதினொறாவது தலைநகரம், அலகேசியாவின் வடக்குப் பகுதியில் இருக்கும் காராவஹால், அலகேசியாவின் வடமேற்குப் பகுதியில் உள்ள பாலன்கார் பள்ளத்தாக்கில் இருக்கும் சிறிய நகரம் மற்றும் அபேரன், சுர்தாவின் தலைநகரம், இது அலகேசியாவின் தெற்குப் பகுதியில் அமைந்துள்ளது.
# எல்டஸ்ட்

## கதைச்சுருக்கம்

### கதாபாத்திரங்கள்

இந்தப் புதினத்தின் கதை, எரகன், ரோரன் மற்றும் நாசுவதா போன்ற கதைமாந்தர்கள் மூன்றாவது நபரிடம் கூறுவதாக அமைக்கப்பட்டுள்ளது. எரகன் எப்போதும் அவருடைய டிராகன் சாபராவுடன் சேர்ந்தே இருப்பார். புதினத்தில், பல கதைகள் ஒரே நேரத்தில் நடைபெறுகின்றன, மேலும் கதையில் வரும் கதாபாத்திரங்கள் பெரும்பாலும் ஒன்றோடொன்று சந்திக்கவில்லை. முந்தைய புதினமான எரகனில் வரும் பல கதைமாந்தர்கள், இந்தப் புதினத்திலும் மீண்டும் வருகிறார்கள். அவர்களுள், ஆர்யா (எல்ப் போர்வீரன், பதினொரு இராணியின் மகள்), ஓரிக், ரோரன் (எரகனின் உறவினர் மற்றும் முக்கிய கதைமாந்தர்), அஜிஹட், (வார்தனின் தலைவர், இறப்பிற்குப் பின் இவரது மகள் நாசுவதா தலைவராகிறார்) மற்றும் ஏஞ்சலா, மூலிகை மருத்துவர் ஆகியோர் அடங்குவர். சிலப் புதிய கதாபாத்திரங்கள் எல்டஸ்டில் அறிமுகப்படுத்தப்பட்டுள்ளது. அவர்கள் ஓரோமிஸ் மற்றும் அவரது டிராகன் கிலாடர், முர்தாக், ஒரு சிறிய கதாபாத்திரத்தில் வருகிறார். ஆனால் பின்பு இவர் மீண்டும் முக்கிய மாந்தராக தனது டிராகன் தோரனுடன் வருகிறார்.
# வேதிவினை வழிமுறை

வேதியியலில், **வேதிவினை வழிமுறை** என்பது ஒரு ஒட்டுமொத்த வேதிமாற்றம் நிகழ்வதன் தொடக்க வினைகளின் படிப்படியான வரிசை முறையாகும்.  
வேதி வினை வழிமுறையானது, ஒட்டுமொத்த வேதிவினையின் ஒவ்வொரு படிநிலையிலும், என்ன நடைபெறுகிறது என்பதை விளக்கமாக விவரிக்க முயற்சி செய்யும் கருத்தியல்ரீதியான அனுமானமாகும். பெரும்பாலான நேரங்களில், பலவேதிவினைகளுக்குவிரிவான வழிமுறைகளை காணக்கூடிய வாய்ப்பில்லை.அனுமானமான வேதிவினை வழிமுறைகள் பின்வரும் கூறுகளைளக் கருத்தில் கொண்டு தேர்வு செய்யப்படுகின்றன. அவை, வெப்ப இயக்கவியல் அடிப்படையில் சாத்தியமானதா?, பிரித்தெடுக்கப்படவுள்ள இடைநிலை விளைபொருட்களுக்கான சோதிக்கத்தக்க ஆதாரங்கள் அல்லது வேதிவினையின் பண்பறி, அளவறிகின்ற இயல்புகள் ஆகியவையாகும்.வினை வழிமுறையானது, ஒவ்வொரு வேதிவினையின் இடைநிலை விளைபொருட்கள், செயல்மிகு அணைவுச் சேர்க்கை விளைபொருள், நிலைமாறு நிலை மற்றும் பிணைப்புகள் எந்த வரிசையில் உடைக்கப்படுகின்றன?, எந்த வரிசையில் பிணைப்புகள் உருவாகின்றன என்பதையெல்லாம் விவரிக்கிறது. ஒருமுழுமையான வினை வழிமுறையானது, வினைபடு பொருட்கள்மற்றும் ஊக்கியாக பயன்படுத்தப்படும் பொருட்கள் ஏன் பயன்படுத்தப்படுகின்றன என்பதற்கான காரணத்தையும் விளக்குகிறது. மேலும், வினை வழிமுறையானது, வினைபடு பொருட்கள் மற்றும் வினைவிளைபொருட்களின்முப்பரிமாண வேதியியல்,உருவாக்கப்பட்ட வினைவிளை பொருட்கள் மற்றும் ஒவ்வொன்றின் அளவு ஆகியவற்றையும் விவரிக்கிறது.  
அணு ஐந்து பிணைப்புகளுடன் காட்சியளிப்பது நிலையற்ற தன்மையைக் காட்டுகிறது.]]  
எதிர்மின்னி இரட்டையின் நகர்வை அம்புக்குறியின் மூலம் காட்டுவது வினை வழிமுறையை விளக்குவதாய் உள்ளது; உதாரணமாக, பென்சாயின் குறுக்க வினையின் வினை வழிமுறை பின்வரும் எடுத்துக்காட்டில் விளக்கப்பட்டுள்ளது.  
ஒரு வினை வழிமுறையானது மூலக்கூறுகள் வினைபுரியும் வினையின் படிக்கான காரணத்தையும் விளக்க வேண்டும். பெரும்பாலும், ஒரு படிநிலையில் நடப்பது போல் தோன்றும் வினைகள் உண்மையில் பல படிநிலைகளைக் கொண்டுள்ளதாக உள்ளது.
# வேதிவினை வழிமுறை

## வினை இடைநிலைப்பொருட்கள்

வினை இடைநிலைப்பொருட்கள் என்பவை பெரும்பாலும் நிலைத்தன்மையில்லாத. குறுகிய ஆயுட்காலம் கொண்ட(சில நேரங்களில் பிரித்தெடுக்கக்கூடிய வாய்ப்புள்ள) வேதிப்பொருட்களாக உள்ளன. இவை, வேதிவினையில் வினைபடு பொருட்களும் அல்லாமல், வினைவிளை பொருட்களும் அல்லாமல் வினை வழிமுறையின் படிநிலைகளில் உருவாகின்ற தற்காலிகமான வேதிப்பொருட்களாகும். பெரும்பாலும் வினை இடைப்பொருட்கள் தனி உறுப்புக்களாகவோ அல்லது அயனிகளாகவோ காணப்படுகின்றன.  
வினைவேகவியலானது (ஒட்டுமொத்த வினையின் வேகச்சமன்பாடு மற்றும் வினையின் படிநிலைகளின் ஒப்பு வேகம்) வினையில் வினைபடும் பொருட்களை உத்தேசிக்கப்பட்ட நிலைமாறு நிலைக்கு மாறுதல் செய்யத் தேவையான ஆற்றலின் அடிப்படையில் கணக்கிடப்படுகிறது.
# வேதிவினை வழிமுறை

## வேதிவினை வேகவியல்

ஒரு வினையின் வழிமுறைையக் குறித்த தகவல்களானவை, பெரும்பாலும், அந்த வினையின் வேகத்தைப் பற்றி அறிய உதவும் வினைவேகச் சமன்பாடு மற்றும் ஒவ்வொரு வினைபடு பொருளின் நிலையிலிருந்தும் வினையின் படி ஆகியவற்றிலிருந்து கிடைக்கிறது.  
கீழே தரப்பட்டுள்ள உதாரணத்தை எடுத்துக் கொள்வோம்:  
:CO + NO<sub>2</sub> &rarr; CO<sub>2</sub> + NO  
இந்த வினையில், வினையானது, <math>r = k[NO_2]^2</math> என்ற வினைவேகச் சமன்பாட்டின்படி நிகழ்வதாகச் சோதனைகள் மூலம் கண்டறியப்பட்டுள்ளன. இந்த வடிவம் வினையின் வேகத்தைக் கண்டறியும் படியினைப் பற்றிய தகவலைத் தருகிறது. இந்த வினையில் வினையின் வேகத்தை நிர்ணயிக்கும் வினையின் படியாக இரண்டு மூலக்கூறுகள் NO<sub>2</sub> க்கு இடையேயான வினை அமைகிறது. வினைவேகச்ஒ சமன்பாட்டை விளக்கும், வினைக்கான சாத்தியமுள்ள வினை வழிமுறை பின்வருமாறு:  
:2 NO<sub>2</sub> &rarr; NO<sub>3</sub> + NO (மெதுவான வினை)
:NO<sub>3</sub> + CO &rarr; NO<sub>2</sub> + CO<sub>2</sub> (வேகமான வினை)  
ஒவ்வொரு படிநிலையும் அடிப்படைப் படிநிலையாகும், மேலும் ஒவ்வொன்றும் தனக்கான வினைவேகச் சமன்பாட்டையும், மூலக்கூறு படிநிலையையும் கொண்டுள்ளன. அசலான வினையைப் பெற அடிப்படைப் படிநிலைகள் சேர்க்கப்பட வேண்டும்.  
ஒரு வினையின் ஒட்டுமொத்த வினை வேகச்சமன்பாட்டை கண்டறியும் போது, மெதுவான படிநிலையே வினையின் வேகத்தைத் தீர்மானிக்கும் படிநிலையாக இருக்கிறது. ஏனெனில், மேலே குறிப்பிட்டுள்ள வினையில், முதல் படியானது, வேகம் குறைந்த, வினையின் வேகத்தை நிர்ணயிக்கும் படிநிலையாக உள்ளது. இந்தப்படிநிலையில் வினையானது இரண்டு NO<sub>2</sub> மூலக்கூறுகளின் மோதலைக் கொண்டுள்ளதுடன், இது ஒரு இரண்டாம்படி வினையாக <math>r = k[NO_2]^2</math> என்ற வினைவேகச் சமன்பாட்டைக் கொண்டதாகவும் உள்ளது.
# பெரிங் கடல்

**பெரிங் கடல்** (*Bering Sea*, ) அமைதிப் பெருங்கடலில் அலாஸ்காவிற்கும் சைபீரியாவிற்கும் இடையே உள்ள ஓர் கரையோரக் கடல் ஆகும். இது ஆழ்ந்த நீர்நிலையாகவும் பின்னர் கண்டத் திட்டுக்களின் மேலாக குறுகலான சாய்வில் எழும் குறைந்த ஆழமுள்ள நீர்நிலையாகவும் உள்ளது. உருசியாவின் முதலாம் பேதுருவின் கீழ் பணிபுரிந்து 1728ஆம் ஆண்டில் அலாஸ்காவைக் கண்டறிந்த டேனிய நாடுகாண் பயணி விட்டஸ் பெரிங் நினைவாகப் பெயரிடப்பட்டுள்ளது.  
பெரிங் கடலை அலாஸ்கா வளைகுடாவிலிருந்து அலாஸ்கா மூவலந்தீவு பிரிக்கின்றது. இதன் பரப்பளவு ஆகும். இதன் கிழக்கிலும் வடகிழக்கிலும் அலாஸ்காவும், மேற்கில் கம்சாத்கா மூவலந்தீவும் உருசிய தொலைக்கிழக்கும் தெற்கில் அலாஸ்கா மூவலந்தீவும் அலூசியன் தீவுகளும் அமைந்துள்ளன; தொலைவடக்கில் பெரிங் நீரிணை, பெரிங் கடலை ஆர்க்டிக் பெருங்கடலின் சுக்ச்சி கடலுடன் இணைக்கிறது. பெரிங் கடலின் அங்கமான பிரிஸ்தல் வளைகுடா, அலாஸ்கா மூவலந்தீவை அலாஸ்காவிலிருந்துப் பிரிக்கின்றது.  
பெரிங் கடலின் சுற்றுச்சூழல் ஐக்கிய அமெரிக்கா, உருசிய நாட்டெல்லைகளை உள்ளடக்கி உள்ளது; தவிரவும் கடலின் நடுப்பகுதி *டோநட் குழி* எனப்படும் பன்னாட்டு நீர்நிலையாகவும் உள்ளது. ). கடல் பனி,வானிலை, நீரோட்டங்களுக்கிடையேயான இடைவினைகள் இக்கடலின் சூழலை நிலைநிறுத்துகின்றன.
# பெரிங் கடல்

## வரலாறு

பெரும்பாலான அறிவியலாளர்கள் மிகக் கடைசியான பனியூழிக் காலத்தில் கடல் மட்டம் மிகத் தாழ்ந்திருந்ததாகவும் இதனால் கிழக்கத்திய ஆசியாவிலிருந்து மனிதர்கள் வட அமெரிக்காவிற்கு நடையாகவே தற்போதுள்ள பெரிங் நீரிணை வழியாக இடம்பெயர்ந்துள்ளனர் என்றும் கருதுகின்றனர். பிற விலங்குகளும் இருபுறமும் இடம்பெயர்ந்துள்ளன. இது பொதுவாக "பெரிங் நிலப்பாலம்" எனக் குறிப்பிடப்படுகின்றது. இதுவே அமெரிக்காக்களுக்குள்ளான முதல் மாந்த நுழைவாக அனைவரும் இல்லாதபோதும் பெரும்பாலான அறிவியலாளர்களின் கருத்தாகும்.  
*குலாத் தட்டு* அலாஸ்காவின் கீழே கீழமிழ்ந்த தொன்மையான புவிப்பொறைத் தட்டாகும். இத்தட்டின் சிறிய பகுதி பெரிங் கடலில் உள்ளது.
# பெரிங் கடல்

## புவியியல்

### பரப்பு

பன்னாட்டு நீர்ப்பரப்பிற்குரிய அமைப்பு பெரிங் கடலின் எல்லைகளை இவ்வாறு வரையறுத்துள்ளது:  
::*வடக்கு:* சுக்ச்சி கடலின் தென்பகுதியில் சைபீரியாவிற்கும் அலாஸ்காவிற்கும் இடையேயுள்ள ஆர்க்டிக் வட்டம்.  
::*தெற்கு:* அலாஸ்கா மூவலந்தீவில் கபூச் புள்ளியிலிருந்து அலூசியன் தீவுகள் வழியாக்கமாண்டர் தீவுகளின் தென்முனைக்கும் தொடர்ந்து கம்சாத்காக்கும் வரையப்படும் நேர்கோடாகும்;இதில் அலாஸ்காவிற்கும் கம்சாத்காவிற்கும் இடையேயுள்ள அனைத்து குறுகிய நீர்நிலைகளும் உள்ளடங்கும்.
# பெரிங் கடல்

## புவியியல்

### தீவுகள்

பெரிங் கடலில் உள்ளத் தீவுகள்:
- பிரைபிலோஃப் தீவுகள் இதில் அலாஸ்காவின் புனித பவுல் தீவும் அடங்கும்
- கமாண்டர் தீவுகளும் பெரிங் தீவும்
- புனித இலாரன்சு தீவு
- டயோமெடு தீவுகள்
- கிங் தீவு, அலாஸ்கா
- புனித மாத்யூ தீவு
- கராகின்சுகி தீவு
- நுனிவாக் தீவு
- இசுலெட்ஜ் தீவு
- அகமெஸ்டர் தீவு
# பெரிங் கடல்

## புவியியல்

### வட்டாரங்கள்

பெரிங் கடலில் உள்ள வட்டாரங்களில்:
- பெரிங் நீரிணை
- பிரிஸ்டல் விரிகுடா
- அனாடைர் வளைகுடா
- நார்ட்டன் சவுண்டு  
பெரிங் கடலில் 16 கடலடிப் பள்ளத்தாக்குகள் உள்ளன; இதில் உலகின் மிகப் பெரிய கடலடிப் பள்ளத்தாக்கான செம்சுகு கேன்யன் அடங்கும்.
# பெரிங் கடல்

## சூழ்மண்டலம்

பெரிங் கடற்பகுதியில் உயிரினங்களின் முதன்மைப் பெருக்கத்திற்கு கண்டத்தட்டுப் பிரிவு முதன்மையான காரணியாகும். இந்த மண்டலத்தில், ஆழமில்லா கண்டத்திட்டு விரைவாக கீழிறங்குகும் பகுதி *பசுமைவளையம்* எனப்படுகின்றது. அலோசிய அடியில் குளிர்ந்த நீரிலிருந்து மேலெழும் பயிருணவு தொடர்ந்த அலைதாவரங்கள் உருவாக காரணமாக அமைகின்றது.  
இரண்டாவது காரணமாக பருவகால கடற் பனிக்கட்டிகள் இளவேனிற்கால அலைதாவரங்களின் பெருக்கத்தைத் தூண்டுகிறது. பருவகால கடற் பனிக்கட்டி உருகுதல் உப்பு குறைந்த நீரை நடுப்பகுதிக்கும் பிற பகுதிகளுக்கும் பரப்புகின்றது. இதனால் ஏற்படும் படிப்படியான நிலைகளும் நீர்ப்பரப்பியல் விளைவுகளும் இனப்பெருக்கத்தை தூண்டுகின்றன. தவிரவும்பனிக்கட்டி பாசிகள் படர தளத்தை அமைத்துக் கொடுக்கின்றன.  
பெரிங் கடல் சூழ்நிலையில் பெரும் மாற்றங்கள் ஏற்கெனவே நிகழ்ந்துள்ளதாக சான்றுகள் கிடைக்கின்றன. 1997 வேனிற்காலத்தில் சூடான நீரினால் குறைந்த ஆற்றல் கடற்பாசிகள் பெருகியதாக அறியப்படுகின்றது. நீண்ட கால கரிம ஓரிடதனிமங்களின் பதிகையை கொண்டு வரலாற்றுக் காலங்களிலிருந்தே பெரிங் கடலில் முதன்மை இனப்பெருக்கம் நிகழ்ந்ததற்கான சான்றுகள் கிடைத்துள்ளன; அம்புத்தலை திமிலங்களை இதற்கு சான்றாகக் கொள்ளலாம். கடந்த 50 ஆண்டுகளில் ஆண்டுக்கு முதன்மை இனப்பெருக்கம் 30–40% வரை குறைந்து வருகிறது. இதன்படி பெரிங் கடலின் தாங்கும் இருப்பளவு கடந்த காலத்தை விடக் குறைந்துள்ளதாக அறியப்படுகின்றது.
# பலீன் திமிங்கிலம்

## வகைப்பாட்டியல்

இவைகள் செடஸியன்ஸ் (திமிங்கலம்). உள்வகைப்பாடாகிய மிஸ்டிசெடியில் வகைப்படுத்தப் பட்டுள்ளது. இதன் அடியில் நான்கு விரிவான குடும்பங்கள் காணப்படுகிறது. அவையான மிஸ்டிசெடி பலீன்டியே குடும்பம்(ரைட் திமிங்கலம்), ப்லீனோப்டிரைடே(ரோர்குவல்ஸ்), ஸிடோதெரிடே(குள்ள ரைட் திமிங்கலங்கள்) மற்றும் எஸ்கிரிச்டிடே(சாம்பல் திமிங்கலம்) ஆகும். பலன்டீயன் திமிங்கலங்கள் அவற்றின் பெரிய தலை மற்றும் அடர்த்தியான கொழுப்பு மூலம் தனித்து அறியப்படுகிறது. அதே வேளையில் ரார்குயூவல்ஸ் மற்றும் சாம்பல் திமிங்கலங்கள் தட்டையான தலை, நீண்ட தொண்டை மடிப்பு மற்றும் பலீன்டியன் திமிங்கலங்கள் விட நெறிபடுத்தப் பட்ட கதிர்வடிவமைப்பு கொண்டவை. ரார்குயூவல்ஸ் சாம்பல் திமிங்கலத்தை விட பெரியது.
# பலீன் திமிங்கிலம்

## திமிங்கல குடும்பங்களுக்கு இடையே வேறுபாடு

ரார்குயூவல் திமிங்கலங்கள் தங்கள் தொண்டை மடிப்பை தங்கள் வாயை விரிவாக திறக்க உபயோகிக்கின்றன. இது அவைகள் அதிக அளவு இரையை உட்கொள்ள உதவுகின்றன. ஆனால் இவைகள் தங்கள் வாயை விரிவாய் திறக்க நீர் அழுத்தத்தை உப்யோகிக்க வேண்டியுள்ளது. இவைகள் தங்கள் வாயை விரிவாய் திறப்பதால் அதிக அளவு நீர் உள்ளே சென்று வடிகட்டும் முறையில் தங்கள் பற்கள் போன்ற தாடை எலும்புகளால் உணவை தக்க வைத்து உண்கின்றன. இந்த முறையில் திமிங்கலங்கள் ஒரு சிறு மீன் கூட்டத்தை அப்படியே விழுங்கி விடும். ரார்குயூவல் திமிங்கலங்களுக்கு இந்த பணியை விரைவாக செய்வதற்கு ஏற்றவாறு நெறி படுத்தப் பட்ட உடல் அமைப்பு காணப்படுகிறது. அதே வேளையில் பலீன் திமிங்கலங்கள் தங்கள் இரையைப் பிடிக்க தங்கள் பெரிய தலையை சார்ந்து உள்ளது. இந்த முறை உணவூட்டம் இவர்களின் உடம்பை பெரியதாகவும் பருமனாகவும் ஆக்குகிறது. இவைகளுக்கு கட்டான நெறி படுத்தப் பட்ட உடல் அமைப்பு தேவையில்லை. மற்ற திமிங்கலங்கள் போல் அல்லாமல் இவைகளின் தோல் தடிமனாக இருக்கும். பெருவாய் திமிங்கல்த்திற்கும் தோல் தடித்தே காணப் படும். இவைகளுக்கு மிக அதிக அளவில் தசை திசுக்கள் உண்டு ஆகவே ஏறக்குறைய இவைகள் எதிர்மறையான மிதக்கும் தன்மை கொண்டதாகக் காணப் படுகிறது. ஆனால் இவைகளுக்கு எதிர்மறையாக ரைட் திமிங்கலங்கள் அதிக அளவு திமிங்கல கொழுப்பைக் கொண்ட்ள்ளன எனவே இவைகளின் மிதக்கும் தன்மை அதிகம். சாம்பல் திமிங்கலங்கள் அவைகளின் எஃகு சாம்பல் வண்ணம், முதுகுப் புற முகடு மற்றும் நுண்ணுயிரிகளால் ஏற்படுத்தப் பட்ட வெள்ளை நிற தழும்புகளால் விரைவில் அடையாளம் காணப்படும். ரார்குயுவல் திமிங்கலங்கள் தங்கள் தொண்டை மடிப்பு மூலம் நீரை உறிஞ்சி இரையை உண்ணும் போது இந்த சாம்பல் திமிங்கலங்கள் கடலின் அடிப்பாகம் வரை சென்று மணலில் தங்கள் இரையைத் தேடும். இரை தேடும்போது இவைகள் பொதுவாக தங்கள் பக்கவாட்டில் திரும்பி கடலடியில் படிந்துள்ள படிமங்கள் ஊடாகச் சென்று நீரின் அடிப்பகுதியில் வாழும் தன்மையுடைய கடலுயிரிகளை விசேசமாக நீர்நில வாழும் நண்டு போன்ற சிறு உயிரிகளை வடிகட்டி விட்டு மற்ற பெரிய உயிரிகளைச் சாப்பிடும். இவைகள் இப்படித் தங்கள் தலையை உபயோகித்து உணவு தேடுவதால் இவைகளின் தலையில் நன்கு தெரியக் கூடிய அளவு குறி காணப் படும். குள்ள ரைட் திமிங்கலமும் மிங்கி திமிங்கலமும் அவைகளின் ஒத்த அளவு, அடர் சாம்பல் நிற முதுகு, வெளிர் சாம்பல் நிற வயிறு மற்றும் கண்ணில் காணப்படும் பட்டை போன்றவற்றால் அடிக்கடி ஒன்றை மன்றொன்றாக கருதும் குழப்ப நிலையை உருவாக்கும்.
# கறுப்புச் சட்டம்

**கறுப்புச் சட்டம்** அல்லது **கருப்புச் சட்டம்** (Black Act) என்பது, அத்துமீறிக் காட்டு விலங்குகளை வேட்டையாடும் "கறுப்பர்" என அழைக்கப்பட்ட இரண்டு குழுக்களின் தொடர்த் தாக்குதல்களின் விளைவாக 1723 ஆம் ஆண்டு பெரிய பிரித்தானிய நாடாளுமன்றத்தால் நிறைவேற்றப்பட்ட ஒரு சட்டம் ஆகும். தென்கடல் பொருளாதாரப் பெருக்கம் தகர்ந்ததைத் தொடர்ந்து ஏற்பட்ட பொருளாதார வீழ்ச்சி காரணமாக இக்குழுக்கள் உருவாகின. தாக்குதலின் போது தமது முகத்தைக் கறுப்பாக்கிக் கொள்ளும் வழக்கம் காரணமாகவே அவர்களுக்குக் "கறுப்பர்" என்னும் பெயர் ஏற்பட்டது. இவர்கள் விரைவாகவே "ஒரு திட்டமிட்ட செயற்பாட்டையும், சமூக எதிர்ப்பையும் வெளிக்காட்டினர்". இவர்களின் நடவடிக்கைகள் 1723 ஏப்ரல் 26 ஆம் தேதி நாடாளுமன்றத்தில் கருப்புச் சட்டம் கொண்டுவருவதற்கு வித்திட்டன. அதே ஆண்டு மே 27 ஆம் திகதி இச்சட்டம் நடைமுறைக்கு வந்தது. மாறு வேடத்தில் காட்டில் காணப்படுவது உள்ளிட்ட 50 குற்றங்களுக்கு மரண தண்டனை விதிக்க இச்சட்டம் வழிசமைத்தது. 18 ஆம் நூற்றாண்டில் கொண்டுவரப்பட்ட எந்தவொரு சட்டமும் இவ்வளவு கடுமையாக இருந்ததில்லை. பல வழக்குகளில் மரண தண்டனையும் விதிக்கப்பட்டதில்லை. 19 ஆம் நூற்றாண்டின் தொடக்கத்தில், உருவான குற்றவியற் சட்டச் சீர்திருத்தத்துக்கான இயக்கத்தைத் தொடர்ந்து, 1823 யூலை 8 ஆம் தேதி ராபர்ட் பீல் என்பவரால் அறிமுகப்படுத்தப்பட்ட சீர்திருத்தச் சட்டம் "கருப்புச் சட்டத்தைப்" பெருமளவுக்கு இல்லாமல் ஆக்கியது.  
வெளிப்புற அலங்காரங்களில் கட்டுப்பாடுகளை விதித்த, 1774 இன் இலண்டன் கட்டிடச் சட்டமும் "கறுப்புச் சட்டம் என அழைக்கப்படுவது உண்டு.
# கறுப்புச் சட்டம்

## பின்னணி

1720 இல் தென்கடல் பொருளாதாரப் பெருக்கம் சீர்குலைந்ததைத் தொடர்ந்து, பிரித்தானியாவில் ஏற்பட்ட பொருளாதார வீழ்ச்சி, சமூக இறுக்கங்கள் உயர்வடைவதற்கு வழிவகுத்தது. இதன் ஒரு சிறிய கூறே அம்ப்சயரையும், வின்சர் காட்டையும் தளமாகக் கொண்ட இரண்டு சட்டத்துக்குப் புறம்பான வேட்டைக் குழுக்களின் நடவடிக்கைகள் ஆகும். இவற்றுள் முதல் செயற்பாடு 1721 அக்டோபரில் அம்ப்சயர் குழுவினால் மேற்கொள்ளப்பட்டது. 16 சட்டவிரோத வேட்டைக்காரர்கள் ஃபார்ண்காம் (Farnham) என்னும் இடத்தில் கூடி வின்செசுட்டர் ஆயரின் பூங்காப் பகுதிக்குள் நுழைந்து இரண்டு மான்களைக் கொன்றதுடன், மூன்றைப் பிடித்தும் சென்றனர். பின்னர் இவர்களுள் நால்வர் பிடிபட்டனர். ஆனாலும், இருவருக்கு எதிராகச் சான்றுகள் போதாமையால் விடுதலையாக இருவருக்கு ஓராண்டும் ஒரு நாளும் சிறைத் தண்டனை கிடைத்தது. இத்தண்டனைக்குப் பதிலடியாகச் சட்டவிரோத வேட்டைக்காரர் மீண்டும் ஆயரின் சொத்தின் மீதே தாக்குதல் நடத்தத் தீர்மானித்தனர். வழமையான சட்டவிரோத வேட்டைக்காரரின் நடவடிக்கைகளிலிருந்து வேறுபட்டுக் காணப்பட்ட இது, திட்டமிடப்பட்ட செயற்பாட்டையும் சமூக எதிப்புணர்வையும் வெளிக்காட்டும் ஒன்றாக அமைந்தது. இப்பதிலடியின்போது 11 மான்கள் எடுத்துச் செல்லப்பட்டதுடன், பல கொல்லப்பட்டன. இதைத் தொடர்ந்து இக்கும்பலைப் பிடிப்பதற்கான தகவல் தருவோருக்கு £100 சன்மானம் வழங்கப்படும் என அரசு அறிவித்தது. இதைத் தொடர்ந்து தொடர்ச்சியான பல தாக்குதல்கள் இடம்பெற்றதானது, நேரடியான வகுப்புசார்ந்த வெறுப்புணர்வை எடுத்துக்காட்டியது. இதன் உச்சக் கட்டமாக வேல்சு இளவரசர் பிரெடெரிக்குக்காக ஒதுக்கப்பட்டிருந்த ஒரு தொகுதி வைன் கொள்ளையிடப்பட்டது. இதன் விளைவாக கடுபோக்கு நீதிபதியான சர் பிரான்சிசு பேஜ் என்பவர் வின்செசுட்டருக்கு அனுப்பப்பட்டார். இதனால், அம்சயர் கறுப்பர்கள் தலைமறைவானார்கள்.  
இதன் பின்னர் அம்சயர் குழுவைப் பின்பற்றி வின்ட்சர் கறுப்பர் தமது நடவடிக்கைகளைத் தொடங்கினர். கடொகனின் ஏர்ளுக்குச் சொந்தமான கவர்சாம் பூங்காவே இவர்களது முக்கிய இலக்காக அமைந்தது. 1722 இலும் 1723 இலும் தொடரான பல தாக்குதல்கள் இடம்பெற்றன. ஒரு தாக்குதலில் பூங்காப் பணியாளரொருவரின் மகன் உயிரிழக்க நேரிட்டது. இதன் விளைவாகவே அரசாங்கம் 1723 ஏப்ரல் 26 இல் கறுப்புச் சட்டத்தை நாடாளுமன்றத்தில் சமர்ப்பித்து, மே 27 இல் நடைமுறைக்குக் கொண்டு வந்தது.
# ஹென்றி மூர்

**ஹென்றி மூர்** (30 ஜூலை 1898 - 31 ஓகஸ்ட் 1986) ஒரு நன்கு அறியப்பட்ட ஆங்கிலக் கலைஞர். சிற்பி, வரைவாளர். இவர் ஆங்கிலக் கலை வரலாற்றின் மிக முக்கியமான சிற்பியாகவும், 20 ஆம் நூற்றாண்டின் மிகவும் செல்வாக்குமிக்க, முக்கியமான கலைஞர்களில் ஒருவராகவும் கருதப்படுபவர். இவரது சிற்பவேலைகள் உலகளாவிய ரீதியில் கண்காட்சிக்கு உட்படுத்தப் பட்டுள்ளன.
# ஹென்றி மூர்

## குடும்பம்

இவர் ரேமண்ட் ஸ்பென்சர் மூர், மேரி பேக்கர் தம்பதிகளின் ஏழு குழந்தைகளில் ஏழாவது குழந்தை. இவரது தந்தை ரேமண்ட் ஸ்பென்சர் மூர் ஒரு சுரங்கத் தொழிலாளி. 1929 இல் இவர் கலை நிபுணரான இரீனா என்ற பெண்ணைத் திருமணம் செய்து கொண்டார். இரீனா உருசிய-போலந்து பெற்றோரின் மகள். 1907 மார்ச் 26 இல் பிறந்தவர். இரீனாவின் தந்தை உருசியப் புரட்சியின் போது காணாமல் போனார். தாயார் பாரிஸ் நாட்டுக்குத் தப்பியோடினார். திருமணத்துக்குப் பிறகு இரீனாவும், ஹென்றியும் இலண்டனுக்குச் சென்றனர். இரீனா பலமுறை கருச்சிதைவினால் பாதிக்கப் பட்டார். மார்ச் 7, 1946 இல் பெண்குழந்தை மேரியைப் பெற்றெடுத்தார். இக்குழந்தை சில வருடங்களின் முன் இறந்த இவரது தாயின் பெயர் கொண்டே அழைக்கப் பட்டது
# ஹென்றி மூர்

## கல்வி

இவரது தந்தை தன்னைப் போல தனது குழந்தைகள் சுரங்கத்தினுள் வேலை செய்யும் நிலை வந்து விடக்கூடாது என நினைத்து நன்கு படிக்க வைத்தார். ஹென்றி மூர் தனது பதினோராவது வயதிலேயே தான் ஒரு சிற்பியாக வர வேண்டும் என்று விரும்பினார். இவரது பாடசாலையின் கலைப்பிரிவு ஆசிரியர்களின் பெரும் ஆதரவுடன் இவர் இளமையிலேயே களிமண்ணில் உருவங்கள் செய்யவும், மரங்களில் கலைப்பொருட்கள் செய்யவும் தொடங்கியிருந்தார். இவை உடலை வருத்திச் செய்யும் வேலைகள் எனக் கருதி இவரது பெற்றோர் இவரது இந்தப் பாதையை ஆதரிக்கவில்லை.  
இவர் 1915- 1916 இல் Castleford இல் கற்பித்தல்பணியைக் கற்று முடித்து ஆரம்பப்பள்ளி ஆசிரியரானார். 1917 இல் தனது 18வது வயதில் இராணுவசேவையில் இணைந்து கொண்டார். அங்கிருந்தவர்களில் இவரே இளையவராக இருந்தார். 1919 இல் ஒரு கலைக்கல்லூரியில் தனது கலைக்கல்வியைப் படிக்க முடிவு செய்தார். இவர் இராணுவத்தில் இருந்த போது செய்த சேவையின் காரணமாக படிப்பதற்கான உதவித் தொகையைப் பெற்று 1921 - 1924 இல் லண்டனில் உள்ள Royal College of Art இல் தனது கலைக்கல்வியைத் தொடர்ந்தார். 1932-1939 இல் Chelsea School of Art க்கு மாறி அங்கு சிற்பக்கலை வகுப்பினர்க்கு தலைமை சிற்ப விரிவுரையாளரானார்.
# ஹென்றி மூர்

## சர்வதேச அங்கீகாரம்

மகளின் பிறப்பையடுத்து ஹென்றி மூர் ஒரு தொடராக அம்மாவும் குழந்தையுமான சிற்பங்களை உருவாக்கினார். அதே வருடத்தில் இவர் முதற்தடவையாக அமெரிக்காவுக்குச் சென்றார். அங்கு New Yorker Museum of Modern Art இனால் ஒரு பெரும் கண்காட்சி வைக்கப்பட்டு கௌரவிக்கப் பட்டார். 1948இல் Venice Biennale இன் சர்வதேச சிற்பப் பரிசை ஐப் பெற்றார்.
# ஹென்றி மூர்

## நிரந்தரக் கண்காட்சிகள்

இவரது சிற்பங்களும் வரைபடங்களும் உலகம் முழுவதும் உள்ள பல கலை அருங்காட்சியகங்களில் காட்சிக்கு வைக்கப்பட்டுள்ளன. இவரது படைப்புகளின் குறிப்பிடத்தக்க தொகுப்புக்கள் பின்வரும் கலைச்சேகரிப்புகளில் உள்ளன.
- Henry Moore Foundation (Externer Link), Much Hadham, Hampshire, UK
- Henry Moore Institute, Leeds, UK
- Tate Gallery, London, UK
- Art Gallery of Ontario, Toronto, Kanada
- Yorkshire Sculpture Park, in der Nähe von Leeds, UK
- Louisiana Museum of Modern Art, am Öresund nördlich von Kopenhagen
# ஹென்றி மூர்

## விருதுகள்

- 1948 சர்வதேச சிற்பப் பரிசு - வெனிஸ்
# தாங்கும் இருப்பளவு

உயிரியலில், சூழல் மண்டலத்தின் **தாங்கும் இருப்பளவு** (*carrying capacity*) என்பது எத்தனை உயிரினங்கள் சூழலை பாதிக்காதளவில் வாழக்கூடிய திறனாகும். ஓர் சூழல் மண்டலத்தில் மிகுதியான உயிரினங்கள் வாழ்ந்தால் அது *தொகைமிகுத்தல்* எனப்படும்.  
ஓர் சூழலின் தாங்கும் இருப்பளவு மாறலாம்; மனிதர்களின் செயற்பாடுகளால் இது பாதிக்கப்படலாம். சுற்றுச்சூழல் மாசுபாடு, இயற்கை வள சுரண்டல் போன்றவை தாங்கும் இருப்பளவைக் குறைக்கின்றன.
# சுக்ச்சி கடல்

**சுக்ச்சி கடல்** (*Chukchi Sea*) ஆர்க்டிக் பெருங்கடலின் கரையோரக் கடலாகும். இதன் மேற்கெல்லையாக டி லாங் நீரிணையும் கிழக்கில் அலாஸ்காவின் பரோ முனையும் அதையும் கடந்து பியூபோர்ட் கடலும் உள்ளன. பெரிங் நீரிணை தெற்கெல்லையாக பெரிங் கடலுடனும் அதன்வழியே அமைதிப் பெருங்கடலுடனும் இணைக்கிறது. சுக்ச்சி கடலின் முதன்மையானத் துறைமுகமாக உருசியாவின் யூலென் உள்ளது. பன்னாட்டு நாள் கோடு சுக்ச்சி கடலைக் கடக்கிறது. இந்த நாள்கோடு உருசிய நிலப்பகுதி சுகோத்கா தன்னாட்சி வட்டாரம் மற்றும் ராங்கல் தீவை தவிர்க்க கிழக்குமுகமாக வளைக்கப்பட்டுள்ளது.  
இந்தக் கடலின் பரப்பளவு ஏறத்தாழ 595,000&nbsp;கி.மீ.² (230,000&nbsp;மை²). ஆண்டில் நான்கு மாதங்கள் மட்டுமே இதில் பயணிக்க முடியும்.
# சுக்ச்சி கடல்

## புவியியல்

இக்கடலின் பரப்பளவு ஏறத்தாழ . நான்கு மாதங்களே பயணிக்கக் கூடிய இந்தக் கடலின் முதன்மை புவியியல் கூறாக இதனடியில் ஹோப் வடிநிலம் உள்ளது; இது வடகிழக்கில் எரால்டு வில்வளைவுடன் பிணைக்கப்பட்டுள்ளது. மொத்த பரப்பளவில் 56% பகுதியிலும் கடலின் ஆழம் க்கும் குறைவாக உள்ளது.  
ஆர்க்டிக் பெருங்கடலின் மற்ற கடல்களைப் போலன்றி சுகுச்சி கடலில் வெகு சிலத் தீவுகளே உள்ளன. **ராங்கெல் தீவு** (*Wrangel* Island) வடமேற்கு எல்லையில் உள்ளது. எரால்டு தீவு இக்கடலின் வடக்கெல்லை அருகே உள்ளது. தவிர வெகுசில தீவுகள் சைபீரியா, அலாஸ்கா கடலோரங்களில் உள்ளன.
இந்தக் கடல் சுகோத்கா மூவலந்தீவிலும் இந்தக் கடலின் கரையோரங்களிலும் வசிக்கும் சுக்ச்சி மக்களைக் கொண்டு பெயரிடப்பட்டுள்ளது. கடலோர சுக்ச்சி மக்கள் வழமையாக மீன் பிடித்தல், திமிங்கில வேட்டை, மற்றும் பனிக்கடல் யானை வேட்டையில் ஈடுபடுகின்றனர்.  
கடலோரத்தில் அமைந்துள்ள சில சைபீரிய இடங்கள்: பில்லிங்சு முனை, இசுமிட்டு முனை, அம்குயெமா ஆறு, வங்காரெம் முனை, பெரும் கொல்யூசின்சுகாயா விரிகுடா, நெசுகின்பில்கைன் லகூன், செர்ட்சே காமென் முனை, எனுர்மினோ, செகிதுன் ஆறு, இஞ்சௌன், யூலென் மற்றும் தேசுனெவ் முனை.
# சுக்ச்சி கடல்

## வரலாறு

1648இல் செய்மோன் செம்யோன் கொலிமா ஆற்றிலிருந்து ஆர்க்டிக்கில் கடற்பயணம் மேற்கொண்டு அமைதிப் பெருங்கடலில் உள்ள அனாடைர் ஆற்றை வந்தடைந்தார். ஆனால் அவரது கடல்வழி நடைமுறைக்கு ஒத்துவராததால் அடுத்த 200 ஆண்டுகளுக்கு இந்த வழி பயன்படுத்தப்படவில்லை. 1728இல் விட்டஸ் பெரிங்கும் 1779இல் கேப்டன் ஜேம்ஸ் குக்கும் அமைதிப் பெருங்கடலிலிருந்து இக்கடலுக்கு வந்தனர்.  
செப்டம்பர் 28, 1878இல் அடோல்்ப் எரிக் நோர்டென்சுகோல்டு வரலாற்றில் முதன்முறையாக முழுமையான *வடகிழக்குப் பாதை*யில் பயணித்தார். இந்தப் பயணத்தின்போது அவரது நீராவிக் கப்பல் *வேகா* கரையோரத்துடன் பிணைத்த கடற்பனிப்பாறைகளில் சிக்கியது. இதனால் அந்தாண்டு குளிர்காலத்தில் கப்பலை மீட்புப்பணிகள் நிறுத்தப்பட்டு பாதுகாப்பு செய்யப்பட்டது. தெளிவான நீருக்கு சில கி.மீ. தொலைவே என அறிந்திருந்தாலும் கப்பல் மாலுமிகளால் எதுவும் செய்ய இயலவில்லை. அடுத்த ஆண்டு வேனில் காலத்தில் பனிப்பாறைகள் உருகியபின்னரே கப்பல் நகரத் தொடங்கியது; இது பெரிங் நீரிணை வழியாக அமைதிப்பெருங்கடலை எட்டியது.  
1913இல் இவ்வாறு கைவிடப்பட்ட கப்பல் *கார்லுக்* சுக்ச்சி கடலின் வடக்குப் பனிப்பாறைகளில் நகர்ந்து சென்று எரால்டு தீவு அருகே பனிப்பாறைகளால் நொறுங்கியது. இதில் உயிர் தப்பியவர்கள் ராங்கெல் தீவை அடைந்தனர். அங்கிருந்து சுக்ச்சி கடலின் கடற்பனிப்பாறைகளின் மீது கப்பல் தலைவர் ராபர்ட் பார்லெட் நூற்றுக்கணக்கான கிலோமீட்டர்கள் நடந்து சென்று உதவி நாடினார். சுகோத்சா கடலோர வாங்கரம் முனையை ஏப்ரல் 15, 1914இல் அடைந்தார். ஒன்பது மாதங்களுக்குப் பிறகு ராங்கெல் தீவில் தப்பியவர்களில் 12 பேர் உயிருடன் இருந்தனர். இவர்களை ஆர்க்டிக் கடல் கப்பல் கிங் & விங் காப்பாற்றியது.  
933இல் நீராவிக் கப்பல் *செல்யுஸ்கின்* முர்மன்ஸ்க்கிலிருந்து புறப்பட்டு வடக்குக் கடல் வழி மூலம் அமைதிப் பெருங்கடலை அடைய முற்பட்டது. இதனை ஒரே பருவத்தில் நடத்திக்காட்ட முயன்றது. ஆனால் சக்ச்சி கடலில் பனிப்பாறைகளில் மாட்டிக் கொண்டது. இரண்டு மாதங்களுக்கு பனிப்பாறைகளுடன் நகர்ந்த இக்கப்பல் பின்னர் நசுங்கி பெப்ரவரி 13, 1934இல் மூழ்கியது. ஒருவரது உயிரிழப்புத் தவிர கப்பலில் பயணித்த 104 பேரும் கடற்பனிப்பாறையில் முகாம் அமைத்தனர். சோவியத் அரசு இவர்களை விடுவிக்க பெரும் வானூர்தி வெளியேற்றத்தை ஒருங்கிணைத்தது. அனைவரையும் காப்பாற்றியது.  
அக்டோபர் 15, 2010இல் உருசிய அறிவியலாளர்கள் மிதக்கும் முனைய ஆய்வு நிலையத்தை சுக்ச்சி கடலும் ஆர்க்டிக் பெருங்கடலும் இணையும் இடத்தில் அமைத்தனர். செவர்னி போல்யுசு-38 என அழைக்கப்பட்டிந்த நிலையத்தில் ஓராண்டுக்கு 15 ஆராய்ச்சியாளர்கள் தங்கி ஆய்வுகள் மேற்கொண்டனர். இது ஆர்க்டிக்கின் மீது உருசியர்களின் உரிமையை நிலைநாட்டியது.
# சுக்ச்சி கடல்

## எரியெண்ணெய் எரிவாயு மூலங்கள்

சுக்ச்சி அடிமட்டத்தில் திறனுள்ள எண்ணெயும் இயற்கை எரிவாயுவும் உள்ளதாக மதிப்பிடப்பட்டுள்ளது. இதற்கு ஏலம் விட ஐக்கிய அமெரிக்க அரசு முயன்றபோது சூழலியலாளர்களிடமிருந்து பெரும் எதிர்ப்பு எழுந்தது. 2015இல் ஒபாமா ஆட்சியில் ராயல் டச்சு ஷெல் நிறுவனத்திற்கு ஆழமற்ற ( ஆழம்) சுக்ச்சி கடல் நீரில் துளையிட அனுமதித்தது. செப்டம்பர் 2015இல் ஏராளமான பொருட்செலவையும் குறைந்து வரும் எண்ணெய் விலையையும் காரணம் காட்டி இந்த துளையிடலை நிறுத்திக் கொண்டது.
# சிராபந்தி சாட்டர்ஜி

**சிராபந்தி சாட்டர்ஜி** (Srabanti Chatterjee, ஆகத்து 13, 1987)
ஓர் இந்திய திரைப்பட நடிகை
ஆவார். இவர் அதிகமாக பெங்காலி
திரைப்படங்களில் நடித்துள்ளார்.
# சிராபந்தி சாட்டர்ஜி

## திரைப்பட வாழ்க்கை

சிராபந்தி பிரதானமாக கொல்கத்தாவை அடிப்படையாகக்கொண்ட மேற்கு வங்கத் திரைப்படங்களில் இயங்கிவருகிறார். இவர் 1997 ஆம் ஆண்டு *மாயர் பதான்* என்ற வங்கப்படத்தில் சிறு வேடத்தில் நடித்தார். மேலும் இவர் இடிவி பங்களா தொலைக்காட்சியின் ஒரு சில தொலைக்காட்சிப் படங்களில் தோன்றினார். 2003 இவர் முதன்முதலில் முதன்மைப் பாத்திரத்தில் நடித்த சாம்பியன் படமானது பெருவெற்றி கண்டது. ஐந்து ஆண்டுகள் இடைவெளிக்குப் பிறகு, 2008 ஆம் ஆண்டு *பாலாபாஷா* என்றதெ திரைப்படத்தில் சிராபந்தி நடித்தார். இதைத் தொடர்ந்து 2013 இல் வெளிவந்த அபர்ணா சென்னின் கோயார் பக்சோ உள்ளிட்ட பல வெற்றிப் படங்களில் நடித்தார்.
# சிராபந்தி சாட்டர்ஜி

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1997 | *மாயார் பாதன்* | மாயா | பெங்காலி |  |
| 2003 | *சாம்பியன்* | கவிதா | பெங்காலி |  |
| 2008 | *பாலோபாஷா பாலோபாஷா* | பிரியா | பெங்காலி |  |
| 2009 | *துஜோனே* | மேகனா | பெங்காலி |  |
| 2010 | *வான்டேட்* | பூஜா | பெங்காலி |  |
| 2010 | *அமானுஷ்* | ரியா | பெல்காலி |  |
| 2010 | *ஜோஷ்* | அனுராதா | பெங்காலி |  |
| 2010 | *ஷேதின் தேகா ஹோயேசிலோ* | நந்தினி | பெங்காலி |  |
| 2011 | *ஃபாய்டார்* | இந்து | பெங்காலி |  |
| 2011 | *ஃபாந்தே போரியா போகா கான்தே ரே* | மிஷ்டி | பெங்காலி |  |
| 2012 | *இடியட்* | அஞ்சலி | பெங்காலி |  |
| 2013 | *திவானா* | சுருதி | பெங்காலி |  |
| 2013 | *கானாமாச்சி* | நைனா | பெங்காலி |  |
| 2013 | *கோயனார் பாகஷோ* | சைதாலி/இளம் ராஷமனி | பெங்காலி |  |
| 2013 | *மஜனு* | மேகனா | பெங்காலி |  |
| 2014 | *பிந்தாஸ்* | அஞ்சலி | பெங்காலி |  |
| 2014 | *புனோஹாஸ்* | சோஹாக் | பெங்காலி |  |
| 2015 | *காடமுனடு* | பல்லவி | பெங்காலி |  |
| 2015 | *சுது தோமாரி ஜோன்னோ* | நயன்தாரா | பெங்காலி |  |
| 2016 | *சிகாரி* | சுடகி/ரியா | பெங்காலி |  |
| 2016 | *சேஷ் சங்பாத்* | சர்மிஷ்டா | பெங்காலி |  |
| 2017 | *ஜியோ பாகலா* | பிரியா | பெங்காலி |  |
| 2018 | *உமா* | மாரியாம் | பெங்காலி |  |
| 2018 | *பாய்ஜான் ஏலோ ரே* | ஹியா | பெங்காலி |  |
| 2018 | *பியா ரெ* | ரியா | பெங்காலி |  |
| 2018 | திரிஷ்யாந்தர் | ருபஷா | பெங்காலி | } |
# மலேசியப் பொதுத் தேர்தல், 2018

**14-வது மலேசியப் பொதுத் தேர்தல்** (*14th Malaysian general election*) மலேசியாவின் 140வது நாடாளுமன்றத்திற்கான உறுப்பினர்களைத் தேர்ந்தெடுக்க 2018 மே 9 அன்று நடத்தப்பட்டது. மக்களவையின் 222 இடங்களுக்கும், 12 மாநில சட்டமன்றங்களின் 505 இடங்களுக்கும் தேர்தல்கள் இடம்பெற்றன. 13-வது நாடாளுமன்றம் 2018 ஏப்ரல் 7 இல் கலைக்கப்பட்டது.  
இத்தேர்தலில் மலேசிய நாடாளுமன்றத்தின் முக்கிய எதிர்க்கட்சிக் கூட்டணியான பாக்காத்தான் ஹரப்பான் வெற்றி பெற்றது. இக்கூட்டணி மக்களவையில் 113 இடங்களைக் கைப்பற்றி, சாதாரணப் பெரும்பான்மையுடன் ஆட்சியமைத்தது. இக்கூட்டணி அரசுக்கு 8 இடங்களை வென்ற சபா மரபுக் கட்சி தனது ஆதரவை வழங்க முன்வந்தது.  
மலேசியா 1957 இல் விடுதலை பெற்ற பின்னர் 61 ஆண்டுகளாகப் பதவியில் இருக்கும் ஆளும் தேசிய முன்னணி கூட்டணிக்கு இத்தேர்தல் பெரும் தோல்வியாகக் கருதப்படுகிறது. 92 வயதான மகாதீர் பின் முகமது புதிய பிரதமராகப் பதவியேற்றார். உலகின் மிக வயதான அரசுத்தலைவர் என்ற பெருமையும் இவரைச் சேருகிறது. சிறைப்படுத்தப்பட்டிருக்கும் எதிர்க்கட்சித் தலைவர் அன்வர் இப்ராகீம் பொது மன்னிப்புப் பெற்று விடுதலை ஆகும் பட்சத்தில், அவருக்கு பிரதமர் பதவியை விட்டுக் கொடுப்பதாக மகாதீர் அறிவித்தார்.
# மலேசியப் பொதுத் தேர்தல், 2018

## முடிவுகள்

அனைத்து 222 நாடாளுமன்ற இருக்கைகளுக்கும் (12 சட்டமன்றங்களின் 505 இருக்கைகளுக்கும்) தேர்தல்கள் இடம்பெற்றன. முடிவுகள் மே 9 மாலை 5 மணிக்குப் பின்னர் அறிவிக்கப்பட்டன.
# மலேசியப் பொதுத் தேர்தல், 2018

## முடிவுகள்

### நாடாளுமன்றம்

**↓**  
| PH + WARISAN | BN | GS | } |
| --- | --- | --- | --- |
| **124** | 79 | 18 | 1 |
# மலேசியப் பொதுத் தேர்தல், 2018

## முடிவுகள்

### மாநில சட்டமன்றங்கள்

**2018 மலேசிய ''சட்டமன்றகளுக்கான'' தேர்தல் முடிவுகள்**  
| மாநிலம் /
நடுவண் பிராந்தியம் | தேசிய முன்னணி | பாக்காத்தான் ஹரப்பான் | ககசான் செஜாத்திரா | ஏனையோர் / சுயேச்சை |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ஜொகூர் | 0 | 0 | 19 | 33.9 | 18 | **0** | **0** | **36** | **64.3** | 20 | 0 | 0 | 1 | 1.8 | 2 | 0 | 0 | 0 | 0 |
| கடாரம் | 0 | 0 | 3 | 8.3 | 17 | **0** | **0** | **18** | **50** | 9 | 0 | 0 | 15 | 41.7 | 8 | 0 | 0 | 0 | 0 |
| கிளாந்தான் | 0 | 0 | 8 | 17.8 | 3 | 0 | 0 | 0 | 0 | 2 | **0** | **0** | **37** | **82.2** | 6 | 0 | 0 | 0 | 0 |
| மலாக்கா | 0 | 0 | 13 | 46.4 | 8 | **0** | **0** | **15** | **53.6** | 12 | 0 | 0 | 0 | 0 | 1 | 0 | 0 | 0 | 0 |
| நெகிரி செம்பிலான் | 0 | 0 | 16 | 44.4 | 5 | **0** | **0** | **20** | **55.6** | 6 | 0 | 0 | 0 | 0 | 0 | 0 | 0 | 0 |  |
| பகாங் | **0** | **0** | **25** | **59.5** | 4 | 0 | 0 | 9 | 21.4 | 1 | 0 | 0 | 8 | 19.0 | 6 | 0 | 0 | 0 | 0 |
| பினாங்கு | 0 | 0 | 2 | 5.0 | 8 | **0** | **0** | **37** | **92.5** | 8 | 0 | 0 | 1 | 2.5 | 0 | 0 | 0 | 0 |  |
| பேராக் | 0 | 0 | 27 | 45.0 | 4 | **0** | **0** | **29** | **48.3** | 5 | 0 | 0 | 3 | 5.1 | 1 | 0 | 0 | 0 | 0 |
| பெர்லிஸ் | **52,224** | **44.1** | **10** | **66.7** | 3 | 34,854 | 29.4 | 3 | 20.0 | 2 | 29,162 | 24.6 | 2 | 13.3 | 1 | 0 | 0 | 0 | 0 |
| சபா | 0 | 0 | 29 | 48.33 | 16 | **0** | **0** | **29** | **48.33** | 5 | 0 | 0 | 0 | 0.00 | 46,868 | 0.00 | 2 | 3.34 | 1 |
| சிலாங்கூர் | 0 | 0 | 4 | 7.1 | 7 | **0** | **0** | **51** | **91.1** | 22 | 0 | 0 | 1 | 1.8 | 12 | 0 | 0 | 0 | 0 |
| திராங்கானு | 0 | 0 | 10 | 31.3 | 7 | 0 | 0 | 0 | 0 | 1 | **0** | **0** | **22** | **67.8** | 8 | 0 | 0 | 0 | 0 |
# சித்தார்த்தநகர்

**சித்தார்த்தநகர்** (**Siddharthanagar**) (முன்னர் இதன் பெயர் **பைரவா**) (**Bhairahawa**) நேபாள நாட்டின் லும்பினி மாநிலம், ரூபந்தேகி மாவட்டத்தின் தலைமையிட நகரம் ஆகும்.  
இந்திய-நேபாள எல்லையோரத்தில், நேபாளத்தின் தராய் சமவெளியில் அமைந்துள்ள இந்நகரம், தேசியத் தலைநகர் காட்மாண்டிற்கு மேற்கே 265 கி.மீ. தொலைவில் உள்ளது.  
கௌதம புத்தர் பிறந்த லும்பினி நகரம், இந்நகரத்திற்கு மேற்கே 25 கி.மீ. தொலைவில் உள்ளது.  
இந்நகரத்திலிருந்து 21 கி.மீ. தொலைவில் பூத்வல் நகரம் உள்ளது.  
சித்தார்த்தநகர், நேபாளத்தின் பெருந்தொழில் நகரம் ஆகும்.  
இந்தியாவின் எல்லைப்புற வணிகத்தில், வீரகஞ்ச் நகரத்திற்கு அடுத்து இரண்டாமிடத்தில் சித்தார்த்தநகர் உள்ளது.
# சித்தார்த்தநகர்

## மக்கள்தொகை பரம்பல்

2011ம் ஆண்டின் மக்கள்தொகை கணக்கெடுப்பின் படி, சித்தாத்தநகரின் மக்கள்தொகை 63,528 ஆகும்.
# சித்தார்த்தநகர்

## பொருளாதாரம்

சித்தார்த்தநகர் நேபாளத்தின் பெரிய எல்லைப்புற வணிக மையம் ஆகும்.  
இந்நகரத்திற்கு தெற்கே 5 கி.மீ. தொலவில் இந்தியா-நேபாள எல்லையில் சுங்கச் சாவடி செயல்படுகிறது. இந்தியாவிலிருந்து வணிகப் பொருட்கள், இச்சோதனைச் சாவடியை கடந்து நேபாளத்திற்கு வரவேண்டும்.  
சித்தார்த்தநகரைச் சுற்றிலும் பல சிறு, குறு மற்றும் பெருந்தொழிற்சாலைகள் உள்ளது.
# சித்தார்த்தநகர்

## போக்குவரத்து

### வானூர்தி

இந்நகரிலிருந்து 3 கி.மீ. தொலைவில் உள்ள கௌதம புத்தா வானூர்தி நிலையத்திலிருந்து, தேசியத் தலைநகர் காட்மாண்டிற்கு நேரடி வானூர்தி சேவைகள் உள்ளது.  
மேலும் நாட்டின் அனைத்து முக்கிய நகரங்களுக்கு, இங்கிருந்து பேருந்து சேவைகள் உள்ளது.
# சித்தார்த்தநகர்

## ஆன்மீகச் சுற்றுலாத் தலங்கள்

- லும்பினி 22 கி.மீ.
- தேவதகா 15 கி.மீ.
- இராமகிராம தூபி 20 கி.மீ.
# சித்தார்த்தநகர்

## தட்பவெப்பம்

இந்நகரின் கோடைக்கால அதிகபட்ச வெப்பம் 44.8&nbsp;°C ஆகவும்; குளிர்கால அதிகபட்ச வெப்பம் -1.1&nbsp;°C ஆக பதிவாகியுள்ளது.
# இராமகிராமம்

**ராமகிராமம்** (**Ramgram**) நேபாள நாட்டின் தெற்கில் அமைந்த கண்டகி மாநிலத்தின் தராய் சமவெளியில்அமைந்த நவல்பராசி மாவட்டத்தின் தலைமையிட நகரமும், நகராட்சியும் ஆகும்.  
2011ம் ஆண்டின் மக்கள்தொகை கணக்கெடுப்பின் படி, 4,972 குடியிருப்புகள் கொண்ட இந்நகரத்தின் மக்கள்தொகை 25,990 ஆகும்.  
மகேந்திரா நெடுஞ்சாலையிலிருந்து 9 கி.மீ. தொலைவில் உள்ள இராமகிராமம் நகரம், கிமு 383ல் கௌதம புத்தர் நினைவாக நிறுவப்பட்ட இராமகிராம தூபியால் புகழ்பெற்றதாகும்.
# இராமகிராமம்

## இதனையும் காண்க

- நேபாள நகரங்கள்
# வண்டுத் தேனீ

## இனவரலாறு

இந்த வண்டுத் தேனீயின் இனக் குழு பாம்பினி ஆகும்.இது அபிடே குடும்பத்திலுள்ள கார்பிகுலேட் (மகரந்தக் கூடை உடையவை) குழுமத்திலுள்ள நான்கு குழுக்களில் ஒன்றாகும். மற்றவை அபினி (தேனீக்கள்). யூக்லோஸினி(ஆர்கிட் தேனீக்கள்) மற்றும் மெலிபொனினி ஆகும்(கொடுக்குகள் இல்லாதவை).கார்பிகுலேட் தேனீக்கள் ஒற்றை மரபு வரிசை உடையவை ஆகும்.
# வண்டுத் தேனீ

## உசாத்துணைகள்

- Abbott, Carl, and Bartlett, John. "Bumble Bees." Encarta Encyclopedia. 2004 ed.
- Anon. "Bees". World Book Encyclopedia, 1998 ed.
- Benton, Ted. *Bumblebees*. New Naturalist Series (#98). Collins, 2006.
- Freeman, Scott. *Biological Science*. Upper Saddle River, 2002.
- Goulson, Dave. *Bumblebees: Their Behaviour and Ecology*, 2003. Oxford University Press.
- Goulson, Dave. *A Sting in the Tale*. Jonathan Cape, 2013.
- Hasley, William D. "Bees." Collier's Encyclopedia, 1990 ed.
- Macdonald, Murdo. *Bumblebees *. Scottish Natural Heritage, 2003.
- Macdonald, Murdo & Nisbet, G. *Highland Bumblebees: Distribution, Ecology and Conservation*. HBRG, 2006. . – Supplement 2 (2007)
- Michener, C.D. *The Bees of the World*. Johns Hopkins University Press, 2000.
- Schweitzer, Dale F. et al. *Conservation and Management of North American Bumble Bees.* Washington D.C.: United States Forest Service, 2012.
# வில்லியம் பால்க்னர்

**வில்லியம் கியுபெர்ட் பால்க்னர் (William Cuthbert Faulkner)** (பிறப்பு செப்டம்பர் 25, 1897 மற்றும் இறப்பு சூலை 6, 1962) ஒரு அமெரிக்க எழுத்தாளர் மற்றும் இலக்கியத்திற்கான நோபல் பரிசு பெற்றவர். மேலும் ஆக்ஸ்போர்டு, மிசிசிப்பி மாநிலத்தை சேர்ந்தவர். பால்க்னர் புதினங்கள், சிறுகதைகள், நாடகங்கள், கட்டுரைகள் மற்றும் திரைக்கதைகள் எழுதியுள்ளார். இவர் முக்கியமாக இவரது புதினங்கள் மற்றும் சிறு கதைகளுக்காக அறியப்படுகிறார். பெரும்பாலும் இவரது கதைகள், கற்பனை கவுண்டியான ஜோகனாபேடாபா கவுண்டியை நடப்பதாகவே இருக்கும். இந்த கற்பனை கவுண்டி, பால்க்னரின் வீடு அமைந்திருக்கும் லபாஃயட் கவுண்டியை அடிப்படையாக கொண்டு அமைக்கபட்டுள்ளது. ற்  
பால்க்னர் பொதுவாக அமெரிக்க இலக்கிய உலகில் கொண்டாடப்படும் நபராக உள்ளார். மேலும் தெற்கு கோதிக் நடையில் எழுதும் எழுத்தாளர்களில் ஒருவராகவும் இருக்கிறார். அவரது படைப்புகள் 1919 ஆம் ஆண்டிற்கு முன்னரே வெளிவந்திருந்தாலும், 1920 மற்றும் 1930 ஆம் ஆண்டில் இடைபட்ட காலத்தில் தான் மிக அதிக அளவில் பதிப்பிற்கப்பட்டது. 1949 ஆம் ஆண்டின் இலக்கியத்திற்கான நோபல் பரிசு பெறும் வரையில் பால்க்னர் அவ்வளவாக மக்களிடம் அறியப்படாமலும் மற்றும் பிரபலமடையாமலும் இருந்தார். மிசிசிப்பியில் பிறந்தவர்களில் இதுவரையில் இவர் ஒருவர் மட்டுமே நோபல் பரிசை பெற்றிருக்கிறார். இவரது இரண்டு படைப்புகள், ஒரு பாபெல் (A Fable) (1954) மற்றும் அவரது கடைசி புதினமான தி ரிவர்ஸ் (The Reivers) (1962), கற்பனை வகையில் புலிட்சர் விருது வென்றிருக்கின்றன..1998 ஆம் ஆண்டில், அமெரிக்காவில் உள்ள நவீன் நூலகம் என்ற பதிப்பகம், 1929 ஆம் ஆண்டு வெளிவந்த சத்தம் மற்றும் சீற்றம் (The Sound and the Fury) என்ற பால்க்னரின் புதினம், 20 ஆம் நூற்றாண்டின் மிகச்சிறந்த 100 புத்தகங்களின் பட்டியலில் ஆறாவது இடத்தை பிடித்தது. இது போல அவரது மற்ற படைப்புகளான *நான் சாககிடக்கும்பொழுது* (As I Lay Dying) (1930) மற்றும் *ஆகத்து மாதத்தின் ஒளி* (Light in August) (1932), *அப்சலோம், அப்சலோமி* ( Absalom, Absalom!) (1936) இதே போன்ற பட்டியல்களில் தோன்றி இருக்கிறது. அவரது முதல் வெளியிடப்பட்ட கதையான *எமிலிக்கு ஒரு ரோஜாப் பூ* (A Rose for Emily), அமெரிக்க எழுத்தாளர்கள் இதுவரை எழுதியுள்ள கதைகளில் மிகவும் பிரபலமான ஒரு படைப்பாகும்.
# வில்லியம் பால்க்னர்

## மரணம்

சூன் 17, 1962 ஆண்டில், பால்க்னர் குதிரை சவாரி செய்யும் போது ஏற்பட்ட விபத்தில் கடுமையான காயம் அடைந்தார், இதனால் இரத்தக் குழாயில் அடைப்பு ஏற்பட்டது. இதனை தொடர்ந்து சூலை 6, 1962 ஆம் ஆண்டில், 64 வது அகவையில், பைஹாலியா, மிசிசிப்பியில் உள்ள ரைட்ஸ் மருத்துவமனையில் மாரடைப்பு ஏற்பட்டு மரணமடைந்தார். அவரது உடல், குடும்ப உறுப்பினர்கள் முன்னிலையில் ஆக்ஸ்போர்டு, புனித பீட்டர் கல்லறையில் புதைக்கப்பட்டது. இவரது கல்லறை, E.T. என்ற அடையாளக்குறியிடப்பட்ட, அடையாளம் தெரியாத குடும்ப நண்பரின் கல்லறை அருகில் அமைக்கப்பட்டுள்ளது..
# வில்லியம் பால்க்னர்

## விருதுகள்

- 1949 ஆம் ஆண்டில் இலக்கியத்திற்கான நோபல் பரிசு பெற்றார். 1955 ஆம் ஆண்டில் புலிட்சர் விருது, ஒரு பாபெல் (A Fable) (1954) என்ற புதினத்திற்காக பெற்றார்.
- 1963 ஆம் ஆண்டில் புலிட்சர் விருது, *தி ரிவர்ஸ்* (The Reivers) (1962) என்ற புதினத்திற்காக பெற்றார்.
- 1951 மற்றும் 1955 ஆம் ஆண்டுகளில், இருமுறை அமெரிக்க தேசிய புத்தக விருதை *கதைகளின் தொகுப்பு* மற்றும் *ஒரு பாபெல்* (A Fable) (1954) படைப்புகளுக்காகப் பெற்றார்.
- 1987, ஆகத்து 3 ஆம் தேதி அன்று அமெரிக்க தபால் சேவை நிறுவனம், 22 சென்ட் மதிப்புள்ள தபால் தலை ஒன்றை வெளியிட்டு, பால்க்னரை கெளரவபடுத்தியது.
# மேற்கு ருக்கும் மாவட்டம்

**மேற்கு ருக்கும் மாவட்டம்** (**West Rukum**) நேபாளத்தின் கர்ணாலி பிரதேசத்தின் 10 மாவட்டங்களில் ஒன்றாகும். மேலும் நேபாளத்தின் 77 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் **முசிகோட் கலங்கா** ஆகும்  
நிர்வாக வசதிக்காக ருக்கும் மாவட்டத்தின் மேற்கு பகுதிகளைக் கொண்டு மேற்கு ருக்கும் மாவட்டமும்; கிழக்குப் பகுதிகளைக் கொண்டு கிழக்கு ருக்கும் மாவட்டமும் 20 செப்டம்பர் 2015ல் நிறுவப்பட்டது.  
1213.49 சதுர கி.மீ. பரப்பளவு கொண்ட மேற்கு ருக்கும் மாவட்டத்தின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள் தொகை 1,54,272 ஆகும்.
# மேற்கு ருக்கும் மாவட்டம்

## மாவட்ட எல்லைகள்

மேற்கு ருக்கும் மாவட்டத்தின் வடக்கில் டோல்பா மாவட்டம், கிழக்கில் கிழக்கு ருக்கும் மாவட்டம், தென்கிழக்கில் ரோல்பா மாவட்டம், தென்மேற்கில் சல்யான் மாவட்டம், மேற்கில் ஜாஜர்கோட் மாவட்டம் எல்லைகளாக உள்ளது.
# மேற்கு ருக்கும் மாவட்டம்

## மாவட்ட நிர்வாகம்

மேற்கு ருக்கும் மாவட்டம் 3 நகர்புற நகராட்சிகளையும்; 3 கிராமிய நகராட்சி மன்றங்களையும் கொண்டது.
# மேற்கு ருக்கும் மாவட்டம்

## மாவட்ட நிர்வாகம்

### நகர்புற நகராட்சிகள்

- முசிகோட் கலங்கா
- சௌர்ஜகாரி
- ஆத்விஸ்கோட்
# மேற்கு ருக்கும் மாவட்டம்

## மாவட்ட நிர்வாகம்

### கிராமிய நகராட்சிகள்

- பன்பிகோட்
- திரிவேணி
- சனி பெகாரி
# மேற்கு ருக்கும் மாவட்டம்

## இதனையும் காண்க

- கிழக்கு ருக்கும் மாவட்டம்
- நேபாளத்தின் மாவட்டங்கள்
# கிழக்கு ருக்கும் மாவட்டம்

லும்பினி மாநிலத்தில் கிழக்கு ருக்கும் மாவட்டத்தின் வரைபடம்]]  
**கிழக்கு ருக்கும் மாவட்டம்** (**East Rukum**) , நேபாளத்தின் லும்பினி மாநிலத்தில் உள்ளது. மேலும் நேபாளத்தின் 77 மாவட்டங்களில் ஒன்றாகும்.  
கிழக்கு ருக்கும்கோட் மாவட்டத்தின் தற்காலிகத் தலைமையிடம் *ருக்கும்கோட்* நகரம் ஆகும்.  
நிர்வாக வசதிக்காக முந்தைய ருக்கும் மாவட்டத்தின் மேற்கு பகுதிகளைக் கொண்டு மேற்கு ருக்கும் மாவட்டம் மற்றும் கிழக்குப் பகுதிகளைக் கொண்டு கிழக்கு ருக்கும் மாவட்டங்களை 20 செப்டம்பர் 2015 அன்று புதிதாக நிறுவப்பட்டது.  
161.13 சதுர கிலோ மீட்டர் பரப்பளவு கொண்ட கிழக்கு ருக்கும்கோட் மாவட்டத்தின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 53,018 ஆகும்.
# கிழக்கு ருக்கும் மாவட்டம்

## மாவட்ட எல்லைகள்

கிழக்கு ருக்கும் மாவட்டத்தின் வடக்கில் டோல்பா மாவட்டம், கிழக்கில் மியாக்தி மாவட்டம் மற்றும் பாகலுங் மாவட்டம், தெற்கில் ரோல்பா மாவட்டம் மற்றும் மேற்கில் மேற்கு ருக்கும் மாவட்டம் எல்லைகளாக உள்ளது.
# கிழக்கு ருக்கும் மாவட்டம்

## மாவட்ட நிர்வாகம்

இம்மாவட்டம் 3 கிராமிய நகராட்சி மன்றங்களையும், தோர்பட்டான் எனும் பெரும் பரப்புடைய காப்புக் காடுகளும் கொண்டது. . இம்மாவடடத்தில் நகர்புற நகராட்சிகள் இல்லை.  
| பூமே | भूमे | 18,589 | 273.67 | 68 |  |
| --- | --- | --- | --- | --- | --- |
| பூத உத்தர்கங்கா | पुठा उत्तरगंगा | 17,932 | 560.34 | 32 |  |
| சிஸ்னே | सिस्ने | 16,497 | 327.12 | 50 | } |
# கிழக்கு ருக்கும் மாவட்டம்

## இதனையும் காண்க

- நேபாளத்தின் மாவட்டங்கள்
- மேற்கு ருக்கும் மாவட்டம்
# உரால் ஆறு

**உரால் ஆறு** (The <span>Ural</span>**)** (, ) or **Jayıq**/**Zhayyq** (, *Yayıq*, ; , Жайық, جايىق, ), known as **Yaik** 1775 ஆம் ஆண்டுக்கு முன்பாக, ஐரோவாசியா<nowiki/>வில்உருசியா மற்றும் கசக்கஸ்தான்ஆகிய பகுதிகளுக்கு இடையே பாய்ந்த ஆறாகும். இந்த ஆறு தெற்கு உரால் மலைகளில் உருவாகி காசுப்பியன் கடலில்கலக்கிறது.2428 கிலோமீட்டர்களுடன் (1509 மைல்கள்), ஐரோப்பாவில் வோல்கா ஆறு மற்றும் தன்யூப் ஆறுகளுக்கு அடுத்தபடியாக மூன்றாவது மிகப்பெரிய ஆறாக உள்ளது. ஆசியாவில் இது 18 ஆவது மிக நீளமான ஆறாக உள்ளது. காலகாலமாக இந்த ஆறு ஐரோப்பா மற்றும் ஆசிய கண்டங்களின் இயற்கை எல்லையாகக் கருதப்படுகிறது.  
உரால் நதி உரால் மலைகளில் உள்ள கிருக்லாயா மலையில் உற்பத்தியாகி தெற்காகப் பாய்கிறது. இந்த நதி வடக்கு நோக்கிப்பாயும் டோபோல் ஆற்றுக்குஇணையாகவும் மேக்னிடோகோர்ஸ்க் வழியாகவும் பாய்ந்து உரால் மலையின் தெற்கு முனையைச் சுற்றி மேற்காக ஓர்ஸ்க் வழியாகப் பாய்ந்துசுமார் 300 கிலோமீட்டர்கள் (190 மைல்கள்) பாய்ந்து ஓரென்பர்க்கை அடைகிறது. இங்கு அது சம்காரா ஆற்றுடன் இணைகிறது. ஓரென்பர்கிலிருந்து அது தொடர்ந்து மேற்கு நோக்கி பாய்ந்து, கசககஸ்தானிற்குள் பாய்கிறது. பின்னர், கசகஸ்தானில் உள்ள ஓரல் எனுமிடத்தில் தெற்காகத் திரும்பி, வளைந்து, நெளிந்து ஒரு பரந்த, திறந்த சமவெளியை அடைகிறது. பின்னர் அது காசுப்பியன் கடலை அடைவதற்கு முன்னதாக ஒரு சில மைல்கள் கீழே அடைராவ், எனுமிடத்தில் அது டெல்டாவை உருவாக்குகிறது. .
# உரால் ஆறு

## புவியியல்

) உள்ள பாலம்]]  
உரால் ஆறு, உரால் மலைத்தொடரில், உச்சலின்ஸ்கைல் (பாஷ்கொர்டொஸ்தான்) பகுதியில் தெற்கு உராலில் கிருக்லயா மலையில் உற்பத்தியாகிறது. இந்த ஆற்றின் சராசரி அகலமானது 60 மீ தல் 80 மீட்டர் வரை(200 முதல் 260 அடி) காணப்படுகிறது. இந்த ஆறு ஒரு மலையாற்று வகையைச் சார்ந்ததாக உள்ளது. பிறகு இந்த ஆறு யாக் சதுப்பு நிலத்தில் விழுகிறது. வெளியேறிய பிறகு, இது 5 கி.மீ (3 மைல்கள்) அளவிற்கு அகன்று விரிகிறது. வெர்க்னியுரால்ஸ்கிற்கும் கீழாக, இந்த ஆறானது, தனது இயல்பான சமவெளிப் பிரதேச ஆறாக, பயணிக்கிறது; அங்கு இந்த ஆறு செல்யாபின்ஸ்க் மற்றும் ஓரென்பர்க் ஓப்ளாஸ்ட் பகுதிகளுக்குள் நுழைகிறது. மேக்னிடோகோர்ஸ்க்கிலிருந்து ஓர்ஸ்க் வரை, இதன் கரைகளானவை செங்குத்தானவையாகவும், பாறைகள் நிறைந்ததாகவும், அடித்தளப் பகுதியில் பல பிளவுகளைக் கொண்டதாகவும் காணப்படுகிறது. ஓர்ஸ்க்கிற்குப் பிறகு, இந்த ஆறானது, திடுக்கிடும் வகையில், மேற்கு நோக்கித் திரும்பி, 45 கி,மீ (28 மைல்கள்) குபெர்லின்ஸ்க் மலைப்பகுதியில் உள்ள நீண்ட பள்ளத்தாக்கில் பாய்கிறது. கச்சகஸ்தானில் உள்ள ஓரலுக்குப் பிறகு, இந்த ஆறு வடக்கிலிருந்து தெற்காக மேற்கு கச்சகஸ்தான் மாகாணம் மற்றும் அடைராவு மாகாணம் வழியாகப் பாய்கிறது. இப்பகுதியில் இந்த ஆறு அகன்று பல ஏரிகளையும், தளப்பக்கங்களையும் உருவாக்குகிறது. இதன் முகத்துவாரப் பகுதிக்கு அருகில், இந்த ஆறு யைக் மற்றும் சோலோடி கிளைகளாகப் பிரிகிறது. மேலும், சதுப்பு நிலங்களை உருவாக்குகிறது. யைக் கிளை நதியானது ஆழமில்லாததாகவும், கரைகளில் பெரும்பாலும் மரங்களேயில்லாமலும், மீன் வளம் நிறைந்ததாகவும் காணப்படுகிறது; ஆனால், சோலோடியோ ஆழம் நிறைந்ததாகவும், நீர் வழிப் போக்குவரத்திற்கு உகந்ததாகவும் காணப்படுகிறது.
உரால் ஆறு கண்கவர் மரம் போன்ற தோற்றத்தைக் கொண்டுள்ளது. இந்த வகையான சமவெளி இயல்பாக மெதுவாக ஓடக்கூடிய, அதிக வண்டல் படிவை ஏற்படுத்தக்கூடிய ஆறுகளால் ஏற்படுத்தப்படுகின்றது. இதன் பிறகு, இத்தகைய ஆறுகள் அமைதியான கடலுடன் கலக்கின்றன.
# ஆழ் சிரைக் குழலியக்குருதியுறைமை

**ஆழ் சிரைக் குழலியக்குருதியுறைமை** (Deep vein thrombosis - DVT) என்பது உடலில் ஆழ்ந்து காணப்படும் சிரைகளுக்குள் உருவாகும் குருதி உறைமையாகும். இத்துடன் மேற்பரப்புச் சிரைகள் நெளிந்து இயல்புக்கு மாறான வடிவத்தைக் கொண்டதாகக் காணப்படலாம். மேற்குறிப்பிட்ட அறிகுறிகளை வைத்து இந்த நோயை அறுதியிட முடியாது. இவ்வறிகுறிகளும் சமீபத்தைய அறுவைச்சிகிச்சை, புற்றுநோய், காயம், குறைவாக நடப்பது போன்ற இடர்க்காரணிகளும் இணைந்து வரும்போது ஆழ் சிரைக் குழலியக்குருதியுறைமைக்குரிய சாத்தியக்கூறுகள் இருப்பதை உறுதி செய்யமுடியும். பெரும்பான்மையான சந்தர்ப்பங்களில் ஆழ் சிரைக் குழலியக்குருதியுறைமை என முதலில் கருதப்பட்டு, ஆனால் அறுதியிட்ட பிற்பாடு வேறொரு நோயாக இருப்பது தெரியவந்துள்ளது. ஆழ் சிரைக் குருதியுறைமையை ஒத்த நோய்களாவன: செலுளைடிசு, பேக்கரின் நீர்மக்கட்டி, எலும்புத் தசைக் காயங்கள்.
# ஆழ் சிரைக் குழலியக்குருதியுறைமை

## நோய்க் காரணிகள்

குழலியக்குருதியுறைமை உருவாவதற்கு மூன்று முதன்மைக் காரணிகள் உள்ளன: குருதி ஓட்டம் தடைப்பட்டுத் தேக்கம் அடைதல், குருதியுறைமை மிகைப்பு, குருதிக்குழாய் அகவணிகள் சேதமடைதல். இவை மூன்றும் ஒருமித்து விர்கோவின் மும்மை என அழைக்கப்படுகின்றது. மேலும் நோய் எதிர்ப்பாற்றல் முறைமையின் கூறுகள் தூண்டப்படுதல், குருதிச்சிறுதட்டுகள் செயலூக்கம் அடைதல் என்பனவும் காரணிகளுக்குள் அடங்கும். காயங்கள், அறுவைச்சிகிச்சை, சில மருந்துகள், நீண்ட நேரம் அசையாது இருத்தல் (எ.கா: விமானப் பயணம்) போன்ற குருதியுறைதலைத் தூண்டக்கூடிய எந்தவொரு காரணியும் ஆழ் சிரைக் குழலியக்குருதியுறைமையை உண்டாக்கலாம்.
# ஆழ் சிரைக் குழலியக்குருதியுறைமை

## நோய்க் காரணிகள்

### இடர்க்காரணிகள்

- குருதியுறைமை மரபணுக் கோளாறுகள்
- நீண்ட நேரம் அசையாது இருத்தல்
- அறுவைச் சிகிச்சை, காயங்கள்
- கருத்தரிப்பு
- கருத்தடைச் சிகிச்சை
- உடற்பருமன்
- புகைப் பிடித்தல்
- புற்றுநோய்
- இதயச் செயலிழப்பு
- குடலிய அழற்சி நோய்கள்
- வயது
# ஆழ் சிரைக் குழலியக்குருதியுறைமை

## அறுதியிடல்

டி-டைமர் சோதனை, மீயொலி நோட்டம், குருதியுறை காரணிகள் ஆய்வு